Komission tiedonanto Euroopan Parlamentille EY:n perustamissopimuksen 251 (2) artiklan toisen alakohdan nojalla neuvoston yhteisestä kannasta Ehdotus: Euroopan parlamentin ja neuvoston päätös pinta-ala- ja kaukokartoitustekniikan soveltamisesta maataloustilastoihin kaudella 1999-2003 /* SEK/2000/0235 lopull. - COD 98/0296 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla neuvoston yhteisestä kannasta Ehdotus: Euroopan parlamentin ja neuvoston päätös pinta-ala- ja kaukokartoitustekniikan soveltamisesta maataloustilastoihin kaudella 1999-2003 1998/0296 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla neuvoston yhteisestä kannasta Ehdotus: Euroopan parlamentin ja neuvoston päätös pinta-ala- ja kaukokartoitustekniikan soveltamisesta maataloustilastoihin kaudella 1999-2003 1. Asiakirjan tausta 1.1. Komissio esitti neuvostolle 13. marraskuuta 1998 EY:n perustamissopimuksen 43 artiklaan perustuvan päätösehdotuksen pinta-ala- ja kaukokartoitustekniikan maataloustilastoihin soveltamisesta vuosina 1999-2003 [1]. [1] KOM(1998) 601 lopullinen, 11.11.1998. 1.2. Euroopan parlamentti, jota kuultiin komission ehdottaman oikeusperustan mukaisesti, hyväksyi tämän ehdotuksen 13. tammikuuta 1999 ehdottamatta siihen mitään tarkistuksia. 1.3. Neuvosto arvioi, että kyseisen päätösehdotuksen oikeusperusta on Amsterdamin sopimuksen voimaantulon seurauksena EY:n perustamissopimuksen 285 artikla. Mainitussa artiklassa määrätään, että neuvosto päättää yhteispäätösmenettelyä noudattaen yhteisön toiminnan kannalta tarpeellisten tilastojen tuottamisen edellyttämistä toimenpiteistä. 1.4. Euroopan parlamentti vahvisti yhteispäätösmenettelyn mukaisessa ensimmäisessä käsittelyssä 16. syyskuuta 1999 kyseisen ehdotuksen tekstin, josta se oli äänestänyt 13. tammikuuta 1999. 1.5. Neuvosto vahvisti 24. tammikuuta 2000 pidetyssä kokouksessaan yhteisen kantansa EY:n perustamissopimuksen 251 artiklan 2 kohdan mukaisesti. 2. Komission ehdotuksen tarkoitus Komission päätösehdotuksen tarkoituksena on pinta-ala- ja kaukokartoitustekniikoita hyödyntävien toimien uudelleenjärjestely ja jatkaminen kaudella 1999-2003. Toimien uudelleenjärjestelyssä keskitytään seuraavaan kolmeen toimenpiteeseen: - senkaltaisen kenttätutkimuksia koskevan järjestelmän (pinta-alakartoitukset) käyttöönotto Euroopan tasolla, joka on jo toteutettu MARS-hankkeen yhteydessä (edustavasta otoksesta tehdyt yksittäiset tutkimukset), - agrometeorologisen mallin eteneminen kokeiluvaiheesta operationaaliseen vaiheeseen, - kaukokartoitustekniikalla toteutetun viljelyalojen arviointitoiminnan keskeyttäminen väliaikaisesti, koska vaihtoehtoisia menettelyjä koskeva tutkimus on vielä kesken. Voidaan kuitenkin suunnitella tämän toiminnan jatkamista muuttamatta päätöstä ennakolta. 3. Neuvoston yhteistä kantaa koskevia huomautuksia 3.1. Neuvosto hyväksyy yhteisessä kannassaan komission ehdotuksen asiasisällön ja esittää siihen kahdenlaisia muutoksia seuraavasti: 1) Sanamuotoa koskevat muutokset: johdanto-osan kappaleiden ja säädösosan sanamuotoon on tehty parannuksia, joilla pyritään saamaan ne selkeämmiksi, ottamaan huomioon kansallisella tasolla kootut tiedot, mahdollistamaan pinta-alakartoitushankkeen keskeyttäminen kolmen vuoden jakson jälkeen ja tarkentamaan, että jäsenvaltioiden osallistuminen on täysin vapaaehtoista. 2) Perustavammanlaatuiset muutokset: - otetaan käyttöön uusi artikla (3 artikla), jossa säädetään ohjelman toteuttamiseen vuosina 1999-2003 tarvittavasta kokonaisrahoituksesta, - otetaan käyttöön komission ehdottaman neuvoa-antavan komitean sijasta hallintokomitea, joka vastaa täytäntöönpanotoimenpiteiden toteuttamisesta. 3.2. Komissio arvioi, että sanamuotoa koskevat muutokset eivät muuta sen ehdotusta olennaisesti. Se voi siis hyväksyä kyseiset muutokset. 3.3. Komissio arvioi, että kokonaisrahoituksen sisällyttäminen päätöstekstiin on Euroopan parlamentin, neuvoston ja komission allekirjoittaman talousarviota koskevasta kurinalaisuudesta ja talousarviomenettelyn parantamisesta 6. toukokuuta 1999 tehdyn toimielinten välisen sopimuksen (1999/C 172/01) säännösten mukaista. 3.4. Täytäntöönpanotoimenpiteiden toteuttamista koskevien menettelyjen valinnan osalta komissio yhtyy neuvoston näkökantaan, joka perustuu neuvoston päätöksen 1999/468/EY [2] 2 artiklan a alakohdassa vahvistettuun perusteeseen. Komissio katsoo, että koska maataloustilastot liittyvät kiinteästi yhteisen maatalouspolitiikan täytäntöönpanoon ja koska kyseisen politiikan täytäntöönpanemiseksi vahvistettu menettely on hallintomenettely, on täysin johdonmukaista, että tätä samaa lähestymistapaa sovelletaan maataloustilastoihin. [2] EYVL L 184, 17.7.1999, s. 23. 4. Päätelmät Edellä esitetyn perusteella komissio voi hyväksyä neuvoston vahvistaman yhteisen kannan.